google/wiki40b huggingface dataset:
Φραγκίσκος Κάρολος της Σαξονίας-Λάουενμπουρκ

Βιογραφία

Ήταν ο έβδομος γιος του Φραγκίσκου Β΄ δούκα της Σαξονίας-Λάουενμπουρκ και της Μαρίας των Γουέλφων, κόρης του Ιουλίου δούκα του Μπράουνσβαϊκ-Λύνεμπουρκ.
Το 1594 απεβίωσε στο Νόιχαους σε ηλικία 66 ετών.

Οικογένεια

Νυμφεύτηκε το 1628 την Αγνή των Χοεντσόλερν, κόρη του Ιωάννη-Γεωργίου εκλέκτορα του Βρανδεμβούργου. Το 1629 απεβίωσε η Αγνή.
Το 1639 ο Φραγκίσκος-Κάρολος έκανε δεύτερο γάμο με την Αικατερίνη των Χοεντσόλερν, κόρη του Ιωάννη-Σιγισμούνδου εκλέκτορα του Βρανδεμβούργου. Η Αικατερίνη απεβίωσε το 1649.
Ο Φραγκίσκος-Κάρολος έκανε το 1651 τρίτο γάμο με την Ελισάβετ-Χριστίνα κόμισσα του Μέγκαου. Δεν απέκτησε τέκνα από τους γάμους του, μόνο ένα εκτός γάμου.
Πρωτάθλημα Καλαθοσφαίρισης Σερβίας

Δομή

Το πρωτάθλημα χωρίζεται σε δύο φάσεις. Στην πρώτη φάση, που είναι η κανονική περίοδος του πρωταθλήαμτος, συμμετέχουν 14 ομάδες, εκ των οποίων οι δύο τελευταίες του βαθμολογικού πίνακα υποβιβάζονται στη Β΄ Κατηγορία, ενώ οι τέσσερις πρώτες προκρίνονται στη δεύτερη φάση του πρωταθλήματος η οποία ονομάζεται «Σουπερλίγκα Σερβίας» (Суперлига Србије).
Στη δεύτερη φάση του πρωταθλήματος μετέχουν 8 ομάδες, οι τέσσερις πρώτες της κανονικής διάρκειας και οι τέσσερις ομάδες της Σερβίας που συμμετέχουν στην Αδριατική Λίγκα. Οι ομάδες χωρίζονται σε δύο ομίλους των τεσσάρων, εκ των οποίων οι δύο πρώτες κάθε ομίλου προκρίνονται στα πλέι-οφ με σκοπο την κατάκτηση του πρωταθλήματος.

Διοργανώτρια αρχή

Η Καλαθοσφαιρική λίγκα Σερβίας (Košarkaška liga Srbije, KLS) είναι η διοργανώτρια αρχή του ομώνυμου πρωταθλήματος. Συστάθηκε το 2006 από τις 16 ομάδες της Σερβίας που έλαβαν μέρος στο πρωτάθλημα της περιόδου 2006–07.
Ομοσπονδία Ποδοσφαίρου Ελ Σαλβαδόρ

Ιστορία

Η Ομοσπονδία Ποδοσφαίρου Ελ Σαλβαδόρ συστάθηκε στις 26 Απριλίου του 1935, όταν εγκρίθηκε το καταστατικό της, με πρόεδρο τον Δρ. Ραούλ Ρίβας Παλάσιος και αντιπρόεδρο τον συνταγματάρχη Ρομπέρτο ​​Λόπεζ Ρότσακ.
Επανασυστάθηκε το 1965 με το νομοθετικό διάταγμα αριθ 472 της 15ης Νοεμβρίου, με πρωτοβουλία του Προέδρου της Δημοκρατίας. Επιπλέον, εκδόθηκε νόμος για την ίδρυση της Ομοσπονδίας Ποδοσφαίρου Ελ Σαλβαδόρ, με στόχο την ανάπτυξη του ποδοσφαίρου, την υγεία και τη φυσική αγωγή του πληθυσμού της χώρας. Εκείνη την περίοδο η διεύθυνση δόθηκε σε μια ανεξάρτητη ομάδα που έλαβε άμεσα τη διοικητική, τεχνική και οικονομική ευθύνη.
Καθ' όλη τη διάρκεια της ύπαρξης της Ομοσπονδίας Ποδοσφαίρου Ελ Σαλβαδόρ, πραγματοποιήθηκαν αλλαγές στο καταστατικό που διέπει τον οργανισμό, ενώ σήμερα η ομοσπονδία διέπεται από ένα νέο νόμο, που δημοσιεύτηκε στις 18 Σεπτεμβρίου του 2001 και καθορίζει τις αρχές και τους κανόνες που διέπουν τη διοικητική οργάνωση των ομοσπονδιών ποδοσφαίρου, που ευνοούν τη μετάδοση, την πρακτική και τη μάθηση μεταξύ των παιδιών και των νέων του Ελ Σαλβαδόρ, την προώθηση της ανάπτυξης και του επαγγελματισμού.
Στις 20 Σεπτεμβρίου του 2013, η FESFUT αποφάσισε να αποπέμψει 17 παίκτες (14 από αυτούς εφ όρου ζωής) λόγω της εμπλοκής τους στο σκάνδαλο στημένων αγώνων, το οποίο συγκλόνισε το Ελ Σαλβαδόρ.
Ντόμινικ Γουότερς

Καριέρα

Ο Γουότερς φοίτησε στο λύκειο του Γκραντ και το 2005 πέρασε στο Πανεπιστήμιο της Χαβάης, όπου σε δύο χρονιές είχε μέσο όρο πόντων 4,9 πόντους σε πενήντα αγώνες. Παρέμεινε εκεί μέχρι το 2007, όταν και μεταγράφηκε στο Πόρτλαντ Στέιτ, συνεχίζοντας μέχρι το 2010 με μέσους όρους 14,9 πόντων και 3,8 ασίστ.
Μετά την αποφοίτηση του από το πανεπιστήμιο ξεκίνησε να παίζει στους Πόρτλαντ Σόουταϊμ για το πρωτάθλημα του NABL. Το καλοκαίρι του 2010, αγωνίστηκε στην Summer League του NBA με την φανέλα των Γιούτα Τζαζ. Στην συνέχεια, υπέγραψε στην γαλλική Χάβρη, η οποία τον αποδέσμευσε έναν μήνα αργότερα. Τελικά, τον Οκτώβριο του 2010, κατέληξε στην βελγική Γουλβς Βερβιέρ-Πέπινστερ, ενώ την επόμενη σεζόν αγωνίστηκε στην Λιέζ Μπασκέτ.
Το καλοκαίρι του 2012, υπέγραψε στην Ολύμπια Λιουμπλιάνας, αλλά στα μέσα της χρονιάς μεταγράφηκε στην ισραηλινή Χαποέλ Χολόν. Το 2013-14 αγωνίστηκε στην Ισπανία με την φανέλα της Μανρέσα, από την οποία αποχώρησε στα μέσα Ιανουαρίου του 2014, συνεχίζοντας στην γερμανική Όλιβερ Μπάσκετς.
Το Νοέμβριο του 2014, επιλέχθηκε από τους Γκραντ Ράπιντς Ντράιβ για την NBA D-League, όπου αγωνίστηκε σε δύο αγώνες πριν αφεθεί ελεύθερος. Έναν μήνα αργότερα, υπέγραψε στον Κολοσσό Ρόδου, όπου αγωνιζόμενος σε δεκαπέντε αγώνες της κανονικής περιόδου του ελληνικού πρωταθλήματος είχε μέσους όρους 13,1 πόντων και 5,9 ασίστ.
Στις 29 Ιουλίου 2015, υπέγραψε συμβόλαιο συνεργασίας ενός έτους με την ομάδα του Άρη Θεσσαλονίκης. Μετά από μία θετική χρονιά με τους "κίτρινους", όπου σημείωνε 12,3 πόντους και 4,0 ασίστ ανά αγώνα, υπέγραψε στην Ενισέι Κρασνόγιαρσκ από την Ρωσία για τη σεζόν 2016-17. Παρ' όλα αυτά, τον Σεπτέμβριο του 2016 αποδεσμεύθηκε από την ρωσική ομάδα γιατί δεν πέρασε τις εργομετρικές εξετάσεις, υπογράφοντας τελικά στην ιταλική Παλακανέστρο Καντού. 
Στις 27 Δεκεμβρίου προσχώρησε στην ομάδα του Ολυμπιακού Πειραιώς για να καλύψει την απουσία του τραυματία Ντάνιελ Χάκετ.  Μετά το τέλος της σεζόν έμεινε ελεύθερος.
Κανόνες τονισμού στην αρχαία ελληνική

Ο τονισμός των λέξεων στην αρχαία ελληνική γλώσσα ακολουθεί ορισμένους στοιχειώδεις κανόνες:
Spoofing

man-in-the-middle

Πρόκειται για παραβίαση ασφαλείας.Σε μια νόμιμη επικοινωνία μεταξύ δύο υπολογιστών παρεμβαίνει ένας τρίτος και δημιουργεί πρόβλημα.Κατόπιν ένας host παρεμβαίνει και ελέγχει τη ροή επικοινωνίας ή κλέβει κάποια στοιχεία που στέλνονται από κάποιον από τους συμμετέχοντες.

routing redirect

Ο routing redirect μεταφέρει πληροφορίες από τον αρχικό host για κάποιους hacker host δηλαδή σε τρίτους hosts που σκοπό έχουν την παραβίαση του δικτύου. Συνήθως όταν υπάρχουν δυο router και επικοινωνούν με ένα υπολογιστή και έτσι επιλέγεται η μέγιστη διαδρομή για αποστολή δεδομένων μέσω ενός datagram που στέλνεται από ένα router.

source routing

Σε ένα δίκτυο υπολογιστών το source routing επιτρέπει στον αποστολέα του πακέτου να καθορίζει εν μέρει ή πλήρως την πορεία του μέσα στο δίκτυο.Αντίθετα στα πρωτόκολλα που δεν έχουν την source routing οι routers του δικτύου καθορίζουν τη πορεία του πακέτου με βάση τον προορισμό αυτού.Το source routing επιτρέπει την ευκολότερη αντιμετώπιση προβλημάτων τη βελτίωση του traceroute και επιτρέπει σε ένα κόμβο να ανακαλύψει πιθανές διαδρομές προς ένα κεντρικό υπολογιστή.

blind spoofing

Blind spoofing είναι ένας τύπος επίθεσης που χρησιμοποιεί  την τεχνική ip spoofing. Οι επιτιθέμενοι χρησιμοποιούσαν μια μέθοδο όπου στέλνοντας πολλά πακέτα σε μια μηχανή στόχο, ήταν σε θέση να υπολογίσουν την ακολουθία των αριθμών, σήμερα όμως που τα λειτουργικά συστήματα εφαρμόζουν κάποια γεννήτρια τυχαίων αριθμών είναι  δύσκολη η πρόβλεψη της ακολουθίας των αριθμών.Το σύστημα αυτό λέγεται και τυφλή επίθεση-πλαστογράφηση.

flooding

Το flooding αφορά τη πλημμύρα των πακέτων σε μια δικτύωση που δημιουργεί προβλήματα στη ροή των δεδομένων.Από τη μεριά μας μπορεί να προκαλέσει διαταραχή στη ροή που κατεβαίνουν τα αρχεία από το δίκτυο,  δηλαδή ροή  αντίθετη της κανονικής με αποτέλεσμα την υπερχείλιση.

E-mail Spoofing

Οι πληροφορίες που στέλνει ο αποστολέας φαίνονται εύκολα και έτσι μπορούν να αντιγραφούν ή να πλαστογραφηθούν. Αυτό κυρίως δημιουργείται από spammers(κάποια ενοχλητικά μηνύματα που παρουσιάζονται στην οθόνη του υπολογιστή μας κατά την είσοδο σε διάφορες σελίδες του διαδικτύου) και δημιουργούν πρόβλημα με λάθος κατευθύνσεις με άμεσο σκοπό την αρπαγή προσωπικών δεδομένων.

Spoofing GPS

Αυτού του είδους η επίθεση επηρεάζει το δέκτη του GPS καθώς στέλνει ισχυρότερο δορυφορικό σήμα και έτσι αποδιοργανώνει την τελική κατεύθυνση. Για να γίνει αυτό χρειάζεται το σήμα να είναι τόσο κατάλληλο ώστε να επηρεάσει σωστά τη σχέση χρόνου και χώρου, παρόμοιες επιθέσεις δεν έχουν εξακριβωθεί επίσημα ακόμα.
Σχέσεις Ελλάδας και Νορβηγίας

Οι σχέσεις Ελλάδας και Νορβηγίας είναι οι διμερείς σχέσεις της Ελλάδας και της Νορβηγίας. 
Οι δύο χώρες έχουν συνεχείς διπλωματικές σχέσεις από το 1974. 
Από το 1974 η Νορβηγία διατηρεί πρεσβεία στην Αθήνα. Επίσης, έχει επίτιμα προξενεία στη Κέρκυρα, το Ηράκλειο, τα Χανιά, τη Κω, τη Πάτρα, τον Πειραιά, τη Ρόδο και τη Θεσσαλονίκη. Η Ελλάδα έχει πρεσβεία στο Όσλο και Επίτιμο Προξενείο στο Μπέργκεν. 
Η Νορβηγία και η Ελλάδα είναι μέλη του Συμβουλίου της Ευρώπης και του ΝΑΤΟ  .
Γιοχάνες Φέτερ

Ατομικά ρεκόρ

Ο Φέτερ έχει στην κατοχή του το εθνικό ρεκόρ με επίδοση 94.44 μ, σημειώνοντας την δεύτερη καλύτερη επίδοση στην ιστορία του ακοντισμού.

Μετάλλια και διακρίσεις

Στους Ολυμπιακούς Αγώνες 2016 του Ρίο ντε Τζανέιρο, ο Φέτερ κατατάχθηκε 4ος με επίδοση 85,32 μ, μια ανάσα πριν το βάθρο.
Στο Παγκόσμιο Πρωτάθλημα Στίβου 2017 στο Λονδίνο κατέκτησε το χρυσό μετάλλιο, με επίδοση 89.89 μ.
Temples of Ice

Λίστα Τραγουδιών

1. Tribes (Dunn, Bray, Barnes, Dolan) - 3:44

2. Even in Heaven (Dunn, Bray, Barnes, Dolan) - 3:57

3. Trinity MCMXLV 0530 (Dunn, Bray, Barnes, Dolan) - 3:30

4. In Memory of (Paul Miller 1964–90) (Dunn, Bray, Barnes, Dolan) - 4:17

5. Faerie Tale (Dunn, Bray, Barnes, Dolan) - 4:21

6. Playtime (Dunn, Bray, Barnes, Dolan) - 3:18

7. Acid (Dunn, Bray, Barnes, Dolan) - 4:13

8. Arachnid (Dunn, Bray, Barnes, Dolan) - 2:42

9. Speed King (Blackmore, Gillan, Glover, Lord, Paice) - 3:31

10. Temples of Ice (Dunn, Bray, Barnes, Dolan) - 6:44
Κωνσταντίνος Ν. Ράδος

Βιογραφικά στοιχεία

Γεννήθηκε στην Αθήνα το 1862. Πατέρας του ήταν ο δικηγόρος Νικολάος Ράδος και παππούς του ο φιλικός Κωνσταντίνος Ράδος. Σπούδασε στη Ριζάρειο Εκκλησιαστική Σχολή την περίοδο 1876 με 1880 και στη συνέχεια νομική στο Πανεπιστήμιο Αθηνών από όπου αποφοίτησε το 1885 και ιστορία στο Πανεπιστήμιο Αθηνών, στο Βουκουρέστι και το Παρίσι. Στο Βουκουρέστι ανέλαβε τη διεύθυνση της ελληνόφωνης εφημερίδας Σύλλογοι, θέση την οποία κράτησε μόλις για ένα μήνα, και συνεργάστηκε με την εφημερίδα Πατρίς και παρακολούθησε μαθήματα του καθηγητή τότε στο Πανεπιστήμιο της πόλης Επαμεινώνδα Φραγκούδη. Το έτος 1907 του ανατέθηκε η αντιπροσωπεία της Ελλάδας στην διεθνή ναυτική έκθεση του Μπορντώ, στην οποία οργάνωσε το ελληνικό τμήμα και απέσπασε 21 μεγάλα βραβεία, 15 τιμητικά διπλώματα, 66 χρυσά μετάλλια, 74 αργυρά, 38 χάλκινα, και άλλες τιμές. Το 1895 διορίστηκε ως καθηγητής Ναυτικής Ιστορίας στη Σχολή Ναυτικών Δοκίμων και μετά την πραγματοποίηση του διδακτορικού του στο Πανεπιστήμιο της Σορβόνης ως έκτακτος καθηγητής στην έδρα Γενικής Ιστορίας του Πανεπιστημίου Αθηνών. Παραιτήθηκε το 1924 για να ασχοληθεί με τη συγγραφή. Διετέλεσε πρόεδρος της Ιστορικής και Εθνολογικής Εταιρείας της Ελλάδος, της οποίας ήταν ιδρυτικό μέλος.

Εργογραφία

Υπήρξε ακάματος ερευνητής, που συνέβαλε σπουδαιότατα με τα διάφορα συγγράμματα και τις συνδιαλέξεις του στην διασαφήνιση σπουδαίων θεμάτων της αρχαίας ναυτικής ιστορίας. Οι ιστορικές του μελέτες αποτελούν ένα μεγάλο μέρος της συγγραφικής του παραγωγής. Το πεζογραφικό έργο του περιλαμβάνει αποκλειστικά διηγήματα. Τα περισσότερα αντλούν το θέμα τους από την ελληνική ιστορία, ιδιαίτερα τη ναυτική. Στη λογοτεχνία πρωτοεμφανίστηκε με τη δημοσίευση του διηγήματος Didina στο ημερολόγιο Ποικίλη Στοά το 1895. Στη συνέχεια εξέδωσε τη συλλογή  Ναυτικά διηγήματα. Ο Κωνσταντίνος Ράδος ήταν υπέρμαχος της καθαρεύουσας και πολέμιος της δημοτικής. Αυτή του η στάση όμως άλλαξε με το διήγημα Ο πιλότος του Δαρ-Μπογάζ, το οποίο δημοσιεύτηκε στο Εθνικόν Ημερολόγιον του Κωνσταντίνου Σκόκου το 1912 γραμμένο στη δημοτική.
Νήσος Πένγκουιν (Ανταρκτική)

Η Νήσος Πένγκουιν (νήσος των πιγκουίνων, γνωστή και ως Georges Island) είναι ένα από τα πιο μικρά νησιά των Νότιων Σέτλαντ. Ανακαλύφτηκε τον Ιανουάριο του 1820, από μια βρετανική αποστολή με επικεφαλής τον Έντουαρντ Μπράσφιλντ (Edward Bransfield), που της έδωσε το συγκεκριμένο όνομα λόγω των πιγκουίνων που ζούσαν στις ακτές της.
Έχει οβάλ σχήμα και το πλάτος της φτάνει το 1,4 χιλ. ενώ το μήκος της το 1,6 χιλ. Βρίσκεται στο άκρο της ανατολικής πλευράς του Κόλπου του Βασιλιά Γεωργίου, στη νότια ακτή της Νήσου Βασιλιάς Γεώργιος. Το μέγιστος ύψος της είναι 180μ. Στα 170μ. βρίσκεται η κορυφή Deacon, a basaltic scoria cone, που πιστεύεται ότι εξεράγη πριν από 300 χρόνια ενώ  στις αρχές του 20ου αιώνα πιστεύεται ότι εξεράγη ο κρατήρας Πέτρελ που βρίσκεται στην ανατολική ακτή του νησιού.
Η Νήσος Πένγκουιν έχει αναγνωριστεί ως Σπουδαία Περιοχή Πτηνών (Important Bird Area -IBA) από την οργάνωση BirdLife International, επειδή εκεί ζουν διάφορα είδη πουλιών και πιγκουίνων (southern giant petrels, Antarctic terns, kelp gulls, πιγκουίνοι Adélie και chinstrap penguins) ενώ τακτικά βγαίνουν στο νησί φώκιες (weddell seals) και θαλάσσιοι ελέφαντες.
Κέδρος

Μορφολογία

Ο κέδρος χαρακτηρίζεται από το μεγάλο μέγεθος του κορμού του  Τα φύλλα του είναι βελονοειδή και άκαμπτα, ενώ καθένα από αυτά διαθέτει δύο ρητινοφόρους αγωγούς. Το φύλλο ενός κέδρου παραμένει στο δέντρο από 3 ως 6 χρόνια. Οι θηλυκοί κώνοι του κέδρου έχουν πράσινο ή πορφυρό χρώμα. Κέδρους συναντάμε συχνά σε ελατοδάση, διότι οι κέδροι αρχικά παρέχουν τη σκιά που απαιτούν τα έλατα για να μεγαλώσουν κατά τα πρώτα στάδια της ζωής τους. Το ξύλο ένος κέδρου όταν καίγεται δίνει ένα άρωμα, και γι' αυτό χαρακτηρίζεται και ως αρωματικό δέντρο. Ο κέδρος δεν χρειάζεται πολύ νερό για να αναπτυχθεί, ούτε έχει ιδιαίτερες απαιτήσεις από το έδαφος.
Λευκός Οίκος

Τοποθεσία και οικοδόμηση

Η τοποθεσία του Λευκού Οίκου επιλέχτηκε από τον Πρόεδρο Τζωρτζ Ουάσινγκτον και τον αρχιτέκτονα και μηχανικό Πιερ Λ' Ανφάν. Αρχιτέκτονας του κτιρίου ήταν ο Ιρλανδός Τζέιμς Χόμπαν και τα έργα άρχισαν στις 13 Οκτωβρίου 1792 όπου τέθηκε ο θεμέλιος λίθος παρουσία του Τζ. Ουάσινγκτον. Ο αρχιτεκτονικός ρυθμός του είναι ο Αναγεννησιακός. Οι πύλες του μεγάρου κοσμούνται με κίονες ελληνικού ιωνικού ρυθμού. Η ημερομηνία αυτή είναι συγχρόνως και η ημερομηνία ιδρύσεως της νέας πρωτεύουσας. Πρώτος κάτοικος του Λευκού Οίκου έγινε την 1η Νοεμβρίου του 1800 ο δεύτερος πρόεδρος των Η.Π.Α., Τζον Άνταμς με τη σύζυγό του.  
Το 1812 υπέστη σοβαρές ζημιές από βρετανικά στρατεύματα κατά την διάρκεια του πολέμου του 1812. Την μερική ανοικοδόμηση του κτηρίου, με κλασικιστικό ύφος, ανέλαβε το 1819 ξανά ο Τζέιμς Χόμπαν. Οι υπάρχουσες ζημιές από την φωτιά καλύφθηκαν με άσπρο χρώμα. Το 1901 υπό την κυβέρνηση του Θεόδωρου Ρούσβελτ πραγματοποιήθηκαν πολλές βελτιώσεις για την εξυγίανση του κτιρίου, οπότε και χτίστηκε η δυτική πτέρυγα. Το προεδρικό δωμάτιο εργασίας (οβάλ γραφείο, αγγλ. oval office) χτίστηκε το 1909 με πρωτοβουλία του Ουίλλιαμ Χάουαρντ Ταφτ. Στις 24 Δεκεμβρίου 1929 η δυτική πτέρυγα καταστράφηκε από πυρκαγιά.
Για την οικοδόμηση του Λευκού Οίκου χρησιμοποιήθηκαν κυρίως ψαμμίτης από το γερμανικό Ομπερνκίρχεν και μάρμαρο από το κροατικό νησί Μπρατς. Από την ανοικοδόμηση και μετά ο ψαμμίτης βάφεται μέχρι σήμερα με άσπρο χρώμα.
Επίπεδο τιμών

Το γενικό επίπεδο τιμών είναι ένα υποθετικό ημερήσιο μέτρο των συνολικών τιμών για ορισμένα σύνολα αγαθών και υπηρεσιών (το καλάθι του καταναλωτή ), σε μια οικονομία ή νομισματική ένωση κατά τη διάρκεια ενός δεδομένου διαστήματος (γενικά μιας ημέρας), ομαλοποιημένο σε σχέση με κάποιο σύνολο βάσεων. Συνήθως, το γενικό επίπεδο τιμών προσεγγίζεται με έναν ημερήσιο <i id="mwDg">δείκτη</i> τιμών, συνήθως τον ημερήσιο ΔΤΚ . Το γενικό επίπεδο τιμών μπορεί να αλλάξει περισσότερες από μία φορές την ημέρα κατά τη διάρκεια του υπερπληθωρισμού .
Ιωάννης Βελλιανίτης

Ο Ιωάννης Βελλιανίτης (περ. 1750-1820) ήταν Έλληνας λόγιος, γιατρός και πολιτικός του 18ου αιώνα.

Βιογραφικά στοιχεία

Γεννήθηκε στους Παξούς και έζησε στην Κέρκυρα. Σπούδασε ιατρική στο Πανεπιστήμιο της Πάντοβας. Μετά την κατάλυση της Βενετικής Δημοκρατίας το 1797, εξεφώνησε λόγο πανηγυρικό περί της χρησιμότητας της τυπογραφίας. Ο λόγος του εκφωνήθηκε στα γαλλικά και είναι μεταφρασμένος στα ιταλικά. Εκλέχθηκε βουλευτής της Ιονίου Πολιτείας και εργάσθηκε υπέρ της πολιτικής ισοτιμίας των Παξών και της Ιθάκης με τα άλλα πέντε των Επτανήσων.
Έγινε Πρόεδρος της Συντακτικής Επιτροπής που επεξεργάστηκε το πρώτο σύνταγμα της Ιονίου Πολιτείας. Μετά την κατάλυση της Ιονίου Πολιτείας και την κατάληψη των νησιών από τους Βρετανούς, ο Βελλιανίτης απεχώρησε από την πολιτική.
Καλλίπολη (Πειραιά)

Θέση

Η (νέα) Καλλίπολη είναι μια από τις νεότερες συνοικίες της πόλης του Πειραιά και ορίζεται ως η περιοχή που περιβάλλεται από τις ακτές της Πειραϊκής χερσονήσου γειτνιάζοντας με τις συνοικίες του Χατζηκυριάκειου, του Αγίου Βασιλείου και των Υδραίικων-Πηγάδας. Περιλαμβάνει το μεγαλύτερο μέρος του κέντρου της Πειραϊκής χερσονήσου ανάμεσα στις οδούς Σαχτούρη, Γ.Θεοτόκη και Φιλικής Εταιρίας. Πήρε το όνομα της από την χερσόνησο Καλλίπολη της Ανατολικής Θράκης από την οποία ήρθε το μεγαλύτερο μέρος των προσφύγων της συνοικίας μετά την Μικρασιατική καταστροφή. Η περιοχή του Αγίου Νείλου αποτελεί υποσυνοικία της Καλλίπολης.
Η Καλλίπολη διαθέτει τρεις μεγάλες κεντρικές πλατείες, την πλατεία Σερφιώτου, την πλατεία Πηγάδας (πρώην πλατεία Καλαβρύτων) και την πλατεία Καρπάθου.
Η πλατεία Πηγάδα είναι από τις παλιότερες πλατείες του Πειραιά, κατασκευάστηκε το 1870 πολύ πριν κατοικηθεί η Καλλίπολη από τους πρόσφυγες. Η κατασκευή της πλατείας έγινε παράλληλα με την κατασκευή της γειτονικής δεξαμενής η οποία έδινε νερό στους κατοίκους του Πειραιά του 19ου αιώνα. Τον Φεβρουάριο του 2014 στη πλατεία Πηγάδας ξεκίνησαν έργα βιοκλιματικής ανάπτυξης με απόφαση από τον πρώην δήμαρχο Πειραιά Βασίλη Μιχαλολιάκο.Μετά από μακρά περίοδο αναμονής, η Πηγάδα στις 17 Δεκεμβρίου του 2017,αποδόθηκε ύστερα από τελετή εγκαινίων, στους Πειραιώτες, όμορφα διακοσμημένη και φωτισμένη όπως το απαιτούσαν οι ημέρες των Χριστουγέννων που πλησίαζαν. Διαθέτει ένα λύκειο, δύο γυμνάσια και δύο δημοτικά σχολεία.

Ιστορία και κάτοικοι

Η περιοχή πρωτοκατοικήθηκε κατά τις πρώτες δεκαετίες του 20ού αιώνα από νησιώτες (κυρίως Υδραίους και Δωδεκανήσιους) και, μετά το 1922, από Έλληνες πρόσφυγες από την Καλλίπολη της Ανατολικής Θράκης.
Η συνοικία που αναπτύχθηκε σιγά-σιγά στους άγονους λόφους της πειραϊκής χερσονήσου παρουσίαζε τα γνωστά προβλήματα ύδρευσης, αποχέτευσης, φωτισμού και ελλιπών υποδομών όπως η πλειοψηφία των προσφυγικών συνοικιών του λεκανοπεδίου.
Επί δημαρχίας Γιάννη Παπασπύρου (1982-1986) δημιουργήθηκε αποχετευτικό δίκτυο και η συνοικία απαλλάχθηκε από τη μάστιγα των κουνουπιών.

Ναοί

Στην περιοχή υπάρχει ο ιστορικός ναός της Αγίας Παρασκευής ο οποίος οικοδομήθηκε από πρόσφυγες προερχόμενους από το Κατιρλί της Βιθυνίας στη νοτιοανατολική ακτή της Προποντίδας απέναντι από την Καλλίπολη της Ανατολικής Θράκης. Ο ναός της Αγίας Παρασκευής κτίσθηκε στα πρότυπα του ομώνυμου ναού της Αγίας Παρασκευής στο Μικρασιατικό Κατιρλί, ήταν η μια από τις δυο μεγάλες εκκλησίες του χωριού.
Επιπλέον στην περιοχή της Καλλίπολης υπάρχουν ο ναός του Αγίου Νείλου, ο ναός των Αγίων Αναργύρων καθώς και οι παλαιοημερολογίτικες εκκλησίες της Αγίας Μαρίνας και της Παναγίας της Μαρουλιανής.
2917 Σώγιερ Χογκ

Φυσικά χαρακτηριστικά

O φασματικός τύπος του Σώγιερ Χογκ είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Αλφόνσος (κρατήρας)

Χαρακτηριστικά

Η επιφάνεια του Αλφόνσου είναι κατακερματισμένη και ακανόνιστη κατά μήκος του συνόρου του με τον Πτολεμαίο. Τα εξωτερικά τοιχώματα είναι ελαφρώς παραμορφωμένα και παρουσιάζουν ένα σχήμα που προσομοιάζει κάπως σε ένα εξάγωνο. Το πλάτος των τοιχωμάτων στη βάση τους ανέρχεται σε 20 km περίπου, ενώ το ύψος τους φθάνει τα 2 ως 3 km.
Ο κρατήρας σχεδόν διχοτομείται από ένα σύστημα λοφοσειρών από υλικό που εκτοξεύθηκε κατά την πρόσκρουση του σώματος που δημιούργησε τον Αλφόνσο. Οι λόφοι αυτοί περιλαμβάνουν την απόκρημνη κεντρική κορυφή, που φέρει το όνομα «Αλφόνσος άλφα» (α). Αυτός ο πυραμιδοειδής σχηματισμός υψώνεται 1500 μέτρα πάνω από τον πυθμένα του κρατήρα. Δεν έχει ηφαιστειακή προέλευση, αποτελούμενος μάλλον από ανορθωσίτη, όπως οι ορεινές περιοχές της σεληνιακής επιφάνειας.
Ο πυθμένας, που βρίσκεται σε βάθος 2700 μέτρων περίπου σε σχέση με την εκτός του κρατήρα γειτονική επιφάνεια, διακόπτεται από ένα σύνθετο σύστημα από χάνδακες και περιέχει τρεις μικρούς κρατήρες περιβαλλόμενους από μία συμμετρική σκουρόχρωμη άλω. Αυτοί οι κρατήρες έχουν το σχήμα ηφαιστειακών κώνων και ορισμένοι επιστήμονες πιστεύουν ότι είναι ηφαιστειογενείς, ενώ άλλοι πιστεύουν ότι δημιουργήθηκαν από προσκρούσεις αστεροειδών που ανέσκαψαν πιο σκουρόχρωμο υλικό (όπως αυτό των θαλασσών) κάτω από τον ανοικτόχρωμο σεληνιακό ρηγόλιθο.

Σεληνιακά παροδικά φαινόμενα

Ο Αλφόνσος είναι μία από τις τοποθεσίες που έχουν γίνει γνωστές για παροδικά σεληνιακά φαινόμενα, όπως φωτεινά νέφη με ερυθρή απόχρωση. Στις 26 Οκτωβρίου 1956 ο Αμερικανός αστρονόμος Ντίνσμορ Άλτερ παρατήρησε μία θόλωση των χανδάκων στον πυθμένα του κρατήρα, στις φωτογραφίες που είχε πάρει στο ιώδες φως. Παρόμοια θόλωση δεν υπήρχε στις φωτογραφίες στο υπέρυθρο που είχε τραβήξει ταυτοχρόνως. Ωστόσο, λίγοι αστρονόμοι βρήκαν πειστική αυτή την ένδειξη ηφαιστειακής δραστηριότητας στη Σελήνη.
Μεταξύ των αστρονόμων που παρακινήθηκαν από τις παρατηρήσεις αυτές ήταν και ο Σοβιετικός Νικολάι Κόζυρεφ. Το 1958, καθώς ο Κόζυρεφ αναζητούσε ηφαιστειακά φαινόμενα στη Σελήνη, παρατήρησε μία λευκή κηλίδα-νέφος στο εσωτερικό του κρατήρα Αλφόνσου και ένα φάσμα της περιοχής φάνηκε να αποκαλύπτει την ύπαρξη ενός νέφους σωματιδίων άνθρακα (πιθανώς αέριο C₂) ή και υδρογονανθράκων. Η παρατήρηση του Κόζυρεφ υπήρξε η πρώτη του είδους και φάνηκε στον ίδιο να στηρίζει την άποψη ότι η Σελήνη ήταν ηφαιστειακώς ενεργή. Ωστόσο, δεν ανακαλύφθηκαν ενδείξεις τέτοιων φαινομένων από τις διαστημικές αποστολές στη Σελήνη, ενώ οι παρατηρήσεις των εκπομπών αερίων δεν επιβεβαιώθηκαν ποτέ.
2044 Βιρτ

Φυσικά χαρακτηριστικά

Η μέση διάμετρος του Βιρτ εκτιμάται σε 6,66 ± 0,6 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,191 ± 0,038. Ο Βιρτ περιστρέφεται γύρω από τον εαυτό του μία φορά κάθε 3 ώρες 41 λεπτά και 23 δευτερόλεπτα.
Φρειδερίκος της Σαξονίας (1473-1510)

Βιογραφία

Ήταν ο τρίτος γιος του Αλβέρτου Γ΄ δούκα της Σαξονίας και της Σιδωνίας των Ποντέμπραντυ, κόρης του Γεωργίου της Βοημίας.
Το 1510 απεβίωσε στο Ρόχλιτς της Άνω Σαξονίας σε ηλικία 37 ετών.
Σημαία της Γαλλικής Γουιάνας

Η σημαία της Γαλλικής Γουιάνας, η οποία είναι περιφέρεια της Γαλλίας και βρίσκεται στη Νότια Αμερική έχει φόντο σε χρώμα λευκό. Σε αυτήν υπάρχει επίσης το λογότυπο της περιφέρειας, που έχει ένα κίτρινο πεντάκτινο αστέρι σε μπλε χρώμα, πάνω από μία μορφή χρώματος πορτοκαλί που είναι σε κίτρινη βάρκα με πράσινο, πάνω από δύο κυματιστές πορτοκαλί γραμμές. Πάνω από το λογότυπο βλέπει κανείς την επιγραφή GUYANE και το LA RÉGION από κάτω.
Η σημαία της Γαλλίας χρησιμοποιείται ως επίσημη σημαία στη Γαλλική Γουιάνα.
Εξάλλου, οι αυτονομιστές χρησιμοποιούν ξεχωριστή σημαία με ένα αστέρι. Η σημαία αυτή καθιερώθηκε (από το Γενικό Συμβούλιο) ως "σημαία του διαμερίσματος" στις 22 Ιανουαρίου 2010.